钦定古今图书集成/明伦汇编/皇极典/第204卷 > 《为百官劝进陈武帝表》陈沈炯
## 钦定古今图书集成/明伦汇编/皇极典/第204卷 > 《为百官劝进陈武帝表》陈沈炯

臣闻“春荣秋落，四时所以迭代；金行水流”，五德所以
互序。昔陶唐告终，有虞氏作；汉魏禅让，晋宋以之登
庸。夫有非常之功，有非常之赏，能利天下者，受天下
之利。陛下造化之功，日月之德，褰裳去之，物谁仰诉？
顷五星夜聚，八风通吹，丰露呈甘，卿云舒簇，白狼远
至，素雉朝飞，天意显然，灵贶可睹。